PATVIRTINTA

Vilniaus vaikų lopšelio-darželio „Pabiručiai”

direktoriaus 2022-11-18 įsakymu Nr.V-23

**Dėl Vilniaus lopšelio-darželio „Pabiručiai“ NETIESIOGINIO DARBO SU VAIKAIS VALANDŲ PANAUDOJIMO TVARKOS APRAŠAS**

**I. BENDROSIOS NUOSTATOS**

1. Vilniaus lopšelio-darželio „Pabiručiai” (toliau – lopšelis-darželis) netiesioginio darbo su vaikais (metodinės veiklos) valandų panaudojimo tvarkos aprašas (toliau – tvarkos aprašas) reglamentuoja ikimokyklinio ugdymo mokytojo, priešmokyklinio ugdymo mokytojo, meninio ugdymo pedagogo, logopedo (toliau - pedagogas) netiesioginio darbo su vaikais konkrečius darbus ir jų organizavimo tvarką.

2. Aprašas parengtas vadovaujantis 2017 m. sausio 17 d. Lietuvos Respublikos Valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu Nr. XIII-198 (suvestinė redakcija 2022-09-01) ir 2022 m. rugpjūčio 17 d. patvirtintais Lietuvos Respublikos Vyriausybės 2018 m. liepos 11 d. nutarimo Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ pakeitimais.

3. Pedagogų nekontaktinių valandų panaudojimą reglamentuoja LR Vyriausybės nutarimai, Švietimo ir mokslo ministerijos įsakymai, darbo tvarkos taisyklės, mokinio krepšelio skaičiavimo metodika, darbo grafikai ir kiti teisiniai dokumentai.

4. Šis tvarkos aprašas parengtas siekiant užtikrinti darbuotojų atsakomybę ir darbo kokybę, teisingai panaudojant nekontaktines valandas.

5. Pagrindinės Apraše naudojamos sąvokos:

5.1. **darbo krūvis** – numatytas pedagogų darbo valandų skaičius pagal tarifikaciją;

5.2. **darbo grafikas –** žiniaraštis, kuriame fiksuojamas tiesioginis ir netiesioginis darbas su vaikais;

5.3. **kontaktinės valandos** – laikas, per kurį tiesiogiai dirbama su vaikais;

5.4. **nekontaktinės valandos** – laikas, skirtas netiesioginiam darbui su vaikais;

5.5. **metodinis darbas** - pedagogų parengta medžiaga, kurioje perteikiama ugdymo patirtis, rekomenduojama medžiaga mokymui ir mokymuisi ir kurios pagalba organizuojamas ugdymo procesas;

5.6. **organizacinė veikla** – organizacinė veikla įstaigoje. Šiai veiklai gali būti priskirta veikla, susijusi su paslaugomis lopšelio-darželio „Pabiručiai” bendruomenei ir visuomenei.

6. Šiuo tvarkos aprašu vadovaujasi visi įstaigos pedagogai.

**II. NEKONTAKTINIŲ VALANDŲ ORGANIZAVIMAS**

7. Mokytojoms bei priešmokyklinio ugdymo pedagogams numatytas 36 val. per savaitę darbo krūvis, iš jų 32 kontaktinės valandos ir 4 nekontaktinės valandos.

8. Meninio ugdymo mokytojui numatytas 28 val. per savaitę darbo krūvis, iš jų 24 kontaktinės valandos ir 4 nekontaktinės valandos. Tai atsispindi darbo grafikuose.

9. Logopedams - 34 val. per savaitę darbo krūvis, iš jų 22 kontaktinės valandos ir 12 nekontaktinių valandų. Tai atsispindi darbo grafikuose.

10. Socialiniam pedagogui nustatyta 36 darbo valandos per savaitę, 18 valandų skiriamos tiesioginiam darbui su vaikais, 18 val. netiesioginio darbo valandos. Tai atsispindi darbo grafikuose.

11. Psichologui nustatyta 36 val. darbo valandų per savaitę, 18 val. skiriamos tiesioginiam darbui su vaikais, 18 val. netiesioginio darbo valandos. Tai atsispindi darbo grafikuose.

12. Netiesioginio darbo su vaikais laikas šio tvarkos aprašo 7,8,9,10,11 punktuose apskaičiuotas dirbant 1 etatu. Jei pedagogas dirba daugiau nei 1 etatu ar ne visą darbo krūvį, tai nekontaktinės valandos apskaičiuojamos proporcingai.

13. Pedagogų darbo laiko grafikas sudaromas tik kontaktinėms valandoms. Kontaktinės valandos prilyginamos fiksuotoms valandoms. Fiksuotomis darbo valandomis nurodytu laiku mokytojas dirba švietimo įstaigoje. Kitus darbus mokytojas gali atlikti ir nuotoliniu būdu ir darbo laiką tvarkyti savo nuožiūra pagal įstaigos „Darbuotojų, dirbančių pagal darbo sutartis, darbo nuotoliniu būdu taisykles" ir kitus įstaigos veiklą reglamentuojančius dokumentus. Pedagogų darbo grafiką sudaro direktoriaus pavaduotojas ugdymui.

14. Sudarytus darbo grafikus tvirtina vaikų lopšelio-darželio „Pabiručiai” direktorius.

**III. DARBO ORGANIZAVIMAS NEKONTAKTINIŲ VALANDŲ METU**

**15**. Mokytojo ir priešmokyklinio ugdymo pedagogų netiesioginio darbo su vaikais laikas, naudojamas metodinei veiklai:

15.1. pasirengti ugdomajai veiklai;

15.2. ugdomajai veiklai planuoti ir kitai dokumentacijai tvarkyti;

15.3. programoms, projektams rengti ir dalyvauti projektinėje veikloje;

15.4. vaikų pasiekimams vertinti ir analizuoti;

15.5. dalyvauti rengiant individualias programas;

15.6. pasirengimui atvirai veiklai ir gerosios patirties sklaidai ir apibendrinimui;

15.7. turizmo renginiams, išvykoms organizuoti;

15.8. lopšelio-darželio informaciniams leidiniams, publikacijoms, pranešimams ir rekomendacijoms rengti;

15.9. grupės ir lopšelio-darželio informaciniams stendams tvarkyti;

15.10. edukaciniams-kultūriniams renginiams pasirengti, organizuoti ir dalyvauti juose;

15.11. darbui kūrybinėse grupėse;

15.12. kvalifikacijos tobulinimo seminarų, konferencijų medžiagai tvarkyti;

15.13. tėvams (globėjams) konsultuoti ir pagalbai ugdymo klausimais teikti;

15.14. tiriamajai analitinei veiklai organizuoti ir vykdyti;

15.15. ataskaitoms rengti, dokumentacijai tvarkyti, rengiantis atestuotis;

15.16. ugdymo priemonėms gaminti, įsigyti ir atnaujinti;

15.17. savišvietai ir veiklos savianalizei, įsivertinimui.

**16.** Netiesioginio darbo su vaikais laikas, naudojamas kitai visuomeninei veiklai:

16.1. darbui įstaigos savivaldoje;

16.2. dalyvauti tarybų, komisijų, trumpalaikių ir ilgalaikių darbo grupių veikloje;

16.3. lopšelio-darželio veiklos kokybei įsivertinti.

**17.** Meninio ugdymo mokytojo netiesioginio darbo su vaikais laiko panaudojimas:

17.1. muzikinio ugdymo veiklai planuoti;

17.2. pasirengti muzikinio ugdymo veiklai;

17.3. lopšelio-darželio, miesto renginiams pasirengti, organizuoti, dalyvauti;

17.4. pagalbai ikimokyklinio ugdymo mokytojoms, priešmokyklinio ugdymo pedagogams rengiant ugdymo metinius ir savaitinius veiklos planus;

17.5. metodinei pagalbai pedagogams, tėvams (globėjams) teikti ir konsultuoti muzikinio vaikų ugdymo klausimais;

17.6. kitai veiklai, kuri nurodyta šio tvarkos aprašo 15 ir 16 punktuose.

**18.** Logopedo netiesioginio darbo su vaikais laiko panaudojimas:

18.1. darbams planuoti;

18.2. individualiems planams ir programoms rengti;

18.3. darbui lopšelio-darželio vaiko gerovės komisijoje;

18.4. metodinei pagalbai pedagogams, tėvams (globėjams) teikti ir konsultuoti specialiųjų poreikių turinčių vaikų ugdymo klausimais;

18.5. pagalbai ikimokyklinio ugdymo mokytojoms, priešmokyklinio ugdymo pedagogams rengiant ugdymo metinius ir savaitinius veiklos planus;

18.6. kitai veiklai, kuri nurodyta šio tvarkos aprašo 15 ir 16 punktuose.

**19.** Socialinio pedagogo netiesioginio darbo su vaikais laiko panaudojimas:

19.1. pasirengti užsiėmimams grupėse su vaikais;

19.2. planuoti darbus;

19.3. ruoštis renginiams, metodinei veiklai;

19.4. organizuoti prevencinius renginius;

19.5. rengti projektus;

19.6. dalyvauti projektų veikloje;

19.7. kitai veiklai, kuri nurodyta šio tvarkos aprašo 15 ir 16 punktuose.

**20.** Psichologo netiesioginio darbo su vaikais laiko panaudojimas:

20.1. pasirengti konsultacijoms grupėse su vaikais, tėvais, pedagogais;

20.2. organizuoti prevencinius renginius;

20.3. rengti projektus;

20.4. dalyvauti projektų veikloje;

20.5. metodinei pagalbai pedagogams, tėvams (globėjams) teikti ir konsultuoti specialiųjų poreikių turinčių vaikų ugdymo klausimais;

**21.** Metodinė veikla gali būti vykdoma ir už įstaigos ribų: išėjimas į metodinį renginį, seminarą, bibliotekoje ieškotis reikiamos medžiagos, organizuoti parodas ar kelti savo kvalifikaciją kitokiais būdais.

**22.** Konkrečius darbus, atliekamus netiesioginio darbo su vaikais laiku, nurodytus aprašo 15., 16., 17., 18.,19., 21 punktuose, ir laikotarpį, suderinęs su darbuotojų atstovais, įsakymu nustato įstaigos vadovas.

**IV. BAIGIAMOSIOS NUOSTATOS**

23. Ikimokyklinio ugdymo mokytojos ir priešmokyklinio ugdymo mokytojai dirbantys 36 valandas per savaitę dirba vieno etato pareigose.

24. Direktorės įsakymu, skiriant pavaduoti laikinai nesančių darbuotojų dėl ligos, atostogų, kvalifikacijos tobulinimo, komandiruotės laikotarpiais, įstaigoje trūkstant kvalifikuotų darbuotojų, leidžiama dirbti daugiau nei 36 valandas per savaitę ir darbas nelaikomas viršvalandiniu.

25. Pedagogas netiesioginio darbo su vaikais valandomis gali dirbti grupėje ar darželyje specialiai darbuotojams įrengtoje kompiuterizuotoje, metodinėmis priemonėmis aprūpintoje patalpoje.

26. Pedagogas netiesioginio darbo su vaikais valandas gali dirbti nuotoliniu būdu, išskyrus kolegialaus bendradarbiavimo veiklas (susirinkimus, posėdžius, pasitarimus ir panašiai), įstaigos vadovui nustatyta tvarka pateikęs prašymą ir veiklos, kurią atliks nuotoliniu būdu, aprašymą.

27. Atsižvelgiant į DK nuostatas, dirbti nuotoliniu būdu skiriama darbuotojo prašymu arba šalių susitarimu.

28. Skiriant dirbti nuotoliniu būdu, raštu nustatomi darbovietės reikalavimai (jeigu tokie keliami), darbui suteikiamos naudoti darbo priemonės, aprūpinimo jomis tvarka, naudojimosi darbo priemonėmis taisyklės, taip pat nurodomas darbovietės atsakingas asmuo, kuriam darbuotojas turi atsiskaityti už atliktą darbą darbdavio nustatyta tvarka. (DK 52 str. 2 d. ir 3 d.).

29. Neatvykimas į darbą pagal nustatytą darbo grafiką arba savavališkas darbo grafiko pakeitimas be administracijos leidimo, yra laikomas darbo drausmės pažeidimu.

30. Pedagogų nekontaktinių valandų panaudojimo priežiūrą vykdo direktoriaus pavaduotojas ugdymui.

31. Už šio tvarkos aprašo įgyvendinimą ir pedagogų nekontaktinių valandų panaudojimo organizavimą atsako įstaigos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Netiesioginio darbo su vaikais valandų panaudojimo tvarkos aprašopriedas Nr. 1

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigybės pavadinimas)

Vilniaus lopšelio – darželio „Pabiručiai“

Direktoriui

**PRAŠYMAS**

**DĖL LEIDIMO DIRBTI NUOTOLINIU BŪDU NEKONTAKTINES VALANDAS**

\_\_\_\_\_\_\_\_\_\_\_\_\_\_

(data)

Vilnius

|  |  |
| --- | --- |
| **Pageidaujama (-as) nekontaktinių valandų darbo nuotoliniu būdu data ar laikotarpis** | Nurodoma tiksli darbo nuotoliniu būdu data ar tikslus laikotarpis su tiksliomis savaitės dienomis, pvz. 2022-09-01 arba kiekvieno mėnesio trečiadienis ir penktadienis nuo 2022-09-01 iki 2023-08-31, arba kitas laikas. |
| **Vieta, iš kurios bus dirbama nuotoliniu būdu** | Nurodoma tiksli darbo nuotoliniu būdu vieta (-os) ir jos (-jų) adresas (-ai). |
| **Telefono numeris ir elektroninio pašto adresas** | Nurodomas telefono numeris, į kurį bus adresuojami skambučiai bei elektroninio pašto adresas, į kurį bus siunčiami darbiniai laiškai. |
| **Nuotolinio darbo pradžia ir pabaiga** | Nurodomas darbo pradžios ir pabaigos laikas, kuris negali viršyti 4 valandų per savaitę bei dubliuotis su kontaktinėmis valandomis. |

Patvirtinu, kad dirbdama (-as) nuotoliniu būdu nekontaktines valandas:

1. Nuotolinio darbo vieta ir naudojamos darbo priemonės atitinka būtinus saugos ir sveikatos reikalavimus.
2. Įsipareigoju laikytis nuotolinio darbo saugos reikalavimų darbo funkcijų atlikimo metu; patvirtinu, kad jeigu trauma bus patirta laiku, kuris pagal susitarimą nepriskiriamas darbo laikui, arba su darbo funkcijų atlikimu nenusijusiomis aplinkybėmis, įvykis nebus laikomas nelaimingu atsitikimu darbe.
3. Pasižadu laikytis Lietuvos Respublikos Vyriausybės 2013 m. liepos 24 d. nutarimu Nr. 716 patvirtintame Bendrųjų elektroninės informacijos saugos reikalavimų apraše nustatytų elektroninės informacijos saugos reikalavimų.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pasirašančiojo pareigos) (parašas) (vardas, pavardė)